CELEX: 32003R0055
Language: hr
Date: 2003-01-13 00:00:00
Title: Uredba Komisije (EZ) br. 55/2003 od 13. siječnja 2003. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               122
            
         32003R0055
   
               L 008/3
            
            
               SLUŽBENI LIST EUROPSKE UNIJE
            
            
               13.01.2003.
            
         
      UREDBA KOMISIJE (EZ) br. 55/2003
   od 13. siječnja 2003.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 1832/2002 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               u skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 2700/2000 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. siječnja 2003.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 290, 28.10.2002., str. 1.
   
      (3)  SL L 302, 19.10.1992., str. 1.
   
      (4)  SL L 311, 12.12.2000., str. 17.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               1.   Gotov obrok koji se sastoji od dva, zasebno pakirana dijela, u zajedničkom pakiranju za maloprodaju:
               
                           (a)
                        
                        
                           kuhana riža (150 g); i
                        
                     
                           (b)
                        
                        
                           kari (200 g), koji se sastoji od kokosovoga mlijeka (72 %), pilećeg mesa (20 %), mješavine začina (7 %), limunske trave (0,5 %) i ekstrakta sardina (0,5 %).
                        
                     
            
               1904 90 10
            
            
               Razvrstavanje se utvrđuje u skladu s odredbama Općih pravila 1., 3., točke (b) i 6. o tumačenju kombinirane nomenklature i tekstom oznaka KN 1904, 1904 90 i 1904 90 10.
               Ovaj je proizvod namijenjen za maloprodaju u skladu s Općim pravilom 3. točkom (b). Osnovna mu je karakteristika dodijeljena prema sastojku riži (tarifni broj 1904).
            
         
               2.   Gotov obrok koji se sastoji od dva, zasebno pakirana dijela, u zajedničkom pakiranju za maloprodaju:
               
                           (a)
                        
                        
                           kuhana riža (150 g); i
                        
                     
                           (b)
                        
                        
                           kari (200 g), koji se sastoji od kokosovoga mlijeka (65 %), pilećeg mesa (14 %), mješavine začina (13,2 %), patlidžana (3 %), bosiljka (2,5 %) i ekstrakta sardina (0,5 %).
                        
                     
            
               1904 90 10
            
            
               Razvrstavanje se utvrđuje u skladu s odredbama Općih pravila 1., 3., točkom (b) i 6. o tumačenju kombinirane nomenklature i tekstom oznaka KN 1904, 1904 90 i 1904 90 10.
               Ovaj je proizvod namijenjen za maloprodaju u skladu s Općim pravilom 3. točkom (b). Osnovna mu je karakteristika dodijeljena prema sastojku riži (tarifni broj 1904).
            
         
               3.   Gotov obrok koji se sastoji od dva, zasebno pakirana dijela, u zajedničkom pakiranju za maloprodaju:
               
                           (a)
                        
                        
                           kuhana riža (150 g); i
                        
                     
                           (b)
                        
                        
                           kari (200 g), koji se sastoji od kokosovoga mlijeka (65,4 %), pilećeg mesa (15,5 %), krumpira (10 %), mješavine začina (7 %) i ekstrakta sardina (2 %).
                        
                     
            
               1904 90 10
            
            
               Razvrstavanje se utvrđuje u skladu s odredbama Općih pravila 1., 3., točkom (b) i 6. o tumačenju kombinirane nomenklature i tekstom oznaka KN 1904, 1904 90 i 1904 90 10.
               Ovaj je proizvod namijenjen za maloprodaju u skladu s Općim pravilom 3. točkom (b). Osnovna mu je karakteristika dodijeljena prema sastojku riži (tarifni broj 1904).
            
         
               4.   Gotov obrok koji se sastoji od dva, zasebno pakirana dijela, u zajedničkom pakiranju za maloprodaju:
               
                           (a)
                        
                        
                           kuhana riža (150 g); i
                        
                     
                           (b)
                        
                        
                           kari (200 g), koji se sastoji od kokosovoga mlijeka (50 %), govedine (20 %), krumpira (15 %), mješavine začina (7 %), kikirikija (3 %), ekstrakta sardina (3 %) i luka (2 %).
                        
                     
            
               1904 90 10
            
            
               Razvrstavanje se utvrđuje u skladu s odredbama Općih pravila 1., 3., točkom (b) i 6. o tumačenju kombinirane nomenklature i tekstom oznaka KN 1904, 1904 90 i 1904 90 10.
               Ovaj je proizvod namijenjen za maloprodaju u skladu s Općim pravilom 3. točkom (b). Osnovna mu je karakteristika dodijeljena prema sastojku riži (tarifni broj 1904).
            
         
               Proizvod u obliku praha, sljedećega sastava (postotak po težini):
               
                  
               
                           
                                       –
                                    
                                    
                                       protein
                                    
                                 
                        
                           92
                        
                     
                           
                                       – –
                                    
                                    
                                       sadržaj kolagena:
                                    
                                 
                        
                           65
                        
                     
                           
                                       –
                                    
                                    
                                       vlaga
                                    
                                 
                        
                           4
                        
                     
                           
                                       –
                                    
                                    
                                       pepeo (550 °C)
                                    
                                 
                        
                           4
                        
                     Proizvod, koji je topiv u vodi, proizveden je hidrolizom iz kostiju. Koristi se da veže vodu, npr. u mesnim proizvodima.
            
            
               3504 00 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3504 i 3504 00 00.
               Uzimajući u obzir da je proizvod po sastavu proizveden od kostiju, ne može ga se smatrati ekstraktom mesa pod tarifnim brojem 1603. Ne može se smatrati niti želatinom pod tarifnim brojem 3503, s obzirom na sadržaj kolagena i pepela.
               Zbog visokog udjela proteina, proizvod ima karakteristike proteina pod tarifnim brojem 3504.